Սերխիո Արիել Էսկուդերո

Սերխիո Արիել Էսկուդերո (ճապ.՝ エスクデロ・セルヒオ, իսպ.՝ Sergio Ariel Escudero, սեպտեմբերի 1, 1988(1988-09-01), Գրանադա, Անդալուզիա, Իսպանիա), Ճապոնիայի քաղաքացիություն ստացած ֆուտբոլիստ, «Կիոտո Սանգա» ակումբի կիսապաշտպան և հարձակվող։


== Վաղ տարիներ ==
Էսկուդերոյի ծնողները եղել են իսպանական ծագմամբ արգենտինացիներ։ Սերխիոն ծնվել է Իսպանիայում և ունի երկակի՝ իսպանական և արգենտինական քաղաքացիություն։ 2007 թվականին նա ավտոմատ կերպով ստացել է Ճապոնիայի քաղաքացիություն հոր՝ այդ երկրի հպատակություն ստանալուց հետո։ Սերխիոն Դամիան Էսկուդերոյի ազգականն է և Օսվալդո Էսկուդերոյի զարմիկը։
Երեք տարեկան հասակում Էսկուդերոն տեղափոխվել է Ճապոնիա, որտեղ աշխատում էր նրա հայրը։ Այնտեղ էլ Սերխիոն սկսել է զբաղվել ֆուտբոլով։ Հինգ տարի Ճապոնիայում բնակվելուց հետո նա տեղափոխվել է Արգենտինա, որտեղ սկսել է իր կարեիրան «Վելես Սարսֆիլդի» երիտասարդական կազմում. այդ ակումբում խաղացել են նրա հայրն ու հորեղբայրը՝ Օսվալդոն։ Ապա Սերխիոն հրավիրվել է Արգենտինայի մինչև 15 տարեկանների հավաքականի մարզական ճամբար։


== Կարիերա ==


=== Ճապոնիա ===
2001 թվականին Էսկուդերոն վերադարձել է Ճապոնիա և միացել Տիբա քաղաքի «Կասիվա Ռեյսոլ» ակումբի երիտասարդական կազմին, ապա տեղափոխվել Սայտամայի «Ուրավա Ռեդ Դայմոնդս»։ Նա բազմաթիվ գոլեր է խփել երիտասարդական լիգայում և 2005 թվականին պրոֆեսիոնալ պայմանագիր կնքել «Ուրավայի» հետ։ Խաղալով հարձակվողի դիրքում՝ Էսկուդերոն պրոֆեիսոնալ մակարդակում իր նորամուտը կատարել է 2005 թվականի ապրիլի 15-ին կայացած «Ալբիրեքս Նիիգատա» ակումբի դեմ խաղում. այդ ժամանակ նա 16 տարեկան, 8 ամսական և 21 օրական էր, ինչի շնորհիվ դարձել է J-լիգայի ամենաերիտասարդ խաղացողը Տակայուկի Միրիմոտոյից հետո։ 2006 թվականին նրանով հետաքրքրվել է գերմանական «Շտուտգարտ» ակումբը, սակայն «Ուրավան» հրաժարվել է վաճառել ֆուտբոլիստին։
2007 թվականի հունիսի 11-ին Սերխիո Էսկուդերոն ստացել է Ճապոնիայի քաղաքացիություն և հնարավորություն ստացել Ճապոնիայի հավաքականի կազմում մասնակցելու 2007 թվականի աշխարհի առաջնությանը, որ անցկացվել է Կանադայում։ Սակայն նա չի մասնակցել մրցաշարին, քանի որ հավաքականի վերջնական հայտացուցակը ներկայացվել էր նախքան նրա՝ Ճապոնիայի քաղաքացիություն ստանալը։ 2008 թվականի մայիսին Էսկուդերոն միացել է երիտասարդական հավաքականին, որը մասնակցել է 2008 թվականի Տուլոնի մրցաշարին. մրցաշարի ընթացքում Էսկուդերոն գոլ է խփել Կոտ դ'Իվուարի հավաքականի դեմ խաղում։


=== Կարիերան հավաքականում ===
2012 թվականի հուլիսի 17-ին Էկսուդերոն վարձավճարային հիմունքներով միացել է հարավկորեական «Սեուլ» ակումբին վեց ամիս ժամկետով։ Նա ստացել է 26 համարը և խփել իր առաջին գոլը թիմի կազմում հուլիսի 21-ին։ Մրցաշրջանի ընթացքում նա խփել է 4 գոլ և կատարել երեք արդյունավետ փոխանցում։ Դեկտեմբերին «Սեուլը» գնել է ֆուտբոլիստի պայմանագիրը։ 2013 թվականի հոկտեմբերի 26-ին Էսկուդերոն խփել է իր թիմի առաջին գոլը և գալոյին փոխանցում կատարել Դեյան Դեմյանովիչին 2013 թվականի ԱՖԿ չեմպիոնների լիգայի եզրափակչում ընդդեմ չինական «Գուանչժոու Էվերգրանդի»։ Խաղն ավարտվել է ոչ-ոքի՝ 2:2, սակայն երկրորդ փուլի 1:1 ոչ-ոքիից հետո չինական ակումբը հաղթել է արտագնա խաղում խփած գոլերի առավելությամբ։ Երկրպագուներն Էսկուդերոյին ճանաչել են առաջին հանդիպման լավագույն խաղացող։
2015 թվականի փետրվարի 25-ին Էսկուդերոն երկամյա պայմանագիր է կնքել չինական «Ցզյանսու Սայնտի» ակումբի հետ։


== Ծանոթագրություններ ==


== Արտաքին հղումներ ==
Urawa Red Diamonds Player Squad
Yahoo! Sports Profile Archived 2020-07-03 at the Wayback Machine.
Q&A with Escudero at fussballD21 Archived 2008-05-04 at the Wayback Machine.
Պրոֆիլը transfermarkt.com կայքում(անգլ.)
Ֆուտբոլիստի էջը soccerway.com կայքում(անգլ.)